***Απαγορευμένο***  είναι ο τίτλος του 24ου άλμπουμ της Άννας Βίσση και κυκλοφόρησε σε Ελλάδα και Κύπρο στις 9 Δεκεμβρίου 2008 από τη Sony BMG. Αποτελεί το πρώτο άλμπουμ μετά το ***Ναι*** που δεν περιλαμβάνει τη συμμετοχή του Νίκου Καρβέλα τόσο στη σύνθεση όσο και στην παραγωγή. Η ηχογράφηση έγινε στο Λος Άντζελες και την παραγωγή ανέλαβε ο Greg Ladanyi και η Άννα Βίσση.

Το Νοέμβριο του 2009 το άλμπουμ επανακυκλοφόρησε με τρία καινούρια τραγούδια και με βάσει τις συνολικές του πωλήσεις 30.000 έγινε δίπλα Πλατινένιο στην Ελλάδα.

Πληροφορίες
-----------

### Ιστορικό

Η Άννα Βίσση εργαζόταν για τη δημιουργία του άλμπουμ δύο χρόνια. Σε μια συνέντευξή της στο περιοδικό "Down Town" τον Ιούλιο του 2008, είπε ότι αισθάνθηκε όπως στην αρχή της καριέρας της και άκουσε πάνω από 600 τραγούδια μέχρι να βρει αυτά που της άρεσαν. Δήλωσε επίσης ότι θα είναι η πρώτη φορά που ο Νίκος Καρβέλας δεν θα συνεισφέρει καθόλου στο άλμπουμ, εκφράζοντας ότι και οι δυο κουράστηκαν και αποφάσισαν να κάνουν ένα διάλειμμα, αλλά ξεκαθάρισε ότι δεν αποκλείει κάποια συνεργασία στο μέλλον.

Στις 30 Οκτωβρίου 2008, η Βίσση έδωσε συνέντευξη στο τηλεοπτικό μουσικό κανάλι MAD TV στην εκπομπή "OK" του Θέμη Γεωργαντά. Είπε ότι τα 10 τραγούδια του άλμπουμ ηχογραφήθηκαν στο Λος Άντζελες, ενώ συμμετείχε και η ίδια στην παραγωγή.

### Παραγωγή

Η παραγωγή έγινε με τη δισκογραφική Music Group στο Λος Άντζελες, με επικεφαλής παραγωγό τον Greg Ladanyi. Η Βίσση ανήκει στη Maple Jam από το 2008. Ανάμεσα στους συνθέτες ήταν ο Patrick Leonard και ο Γιάννης Κυφωνίδης με τρία τραγούδια ο καθένας, ο Γιάννης Χριστοδουλόπουλος με δύο και οι Alex Papaconstantinou, Γρηγόρης Κόλλιας και η ίδια η Βίσση με ένα τραγούδι ο καθένας. Τα τραγούδια του Patrick Leonard αρχικά γράφτηκαν για το επερχόμενο αγγλόφωνο άλμπουμ της Βίσση αλλά τελικά ξαναηχογραφήθηκαν με ελληνικούς στίχους. Στο τραγούδι "Απαγορευμένο" στη μουσική συμμετέχει και η Kara Dioguardi. Οι στιχουργοί που συμμετέχουν είναι οι Μυρτώ Κοντοβά με 6 τραγούδια, Ελεάνα Βραχάλη με 5 και Γιώργος Μήτσιγκας, Γρηγόρης Κόλλιας, Βάγια Καλαντζή και Βαγγέλης Παπάζογλου με ένα τραγούδι ο καθένας.

Το άλμπουμ περιέχει τέσσερις διασκευές, τρεις αγγλικές και μία ελληνική: το bonus track "Κόντρα" από το "Breathless" του Dan Wilson, το "Μέταλλο" από το "Ni Tu Ni Yo" της Luz Casal και το "Αν Σ' Ερωτευτώ" της Κριστίνα Αγκιλέρα. Το "That's What Love Can Do" ηχογραφήθηκε και στα αγγλικά για το αγγλόφωνο άλμπουμ της Βίσση. Η ελληνική διασκευή είναι το ρεμπέτικο τραγούδι "Πέντε Χρόνια Δικασμένος" του Βαγγέλη Παπάζογλου. Την παραγωγή και το remix ανέλαβε ο Matheos Sprague και το τραγούδι έχει στοιχεία R&B και ραπ.

Η Βίσση έγραψε μουσική για το τραγούδι "Από Μακριά Και Αγαπημένοι" με στίχους της Μυρτώς Κοντοβά και περιγράφει την σχέση της με τον Καρβέλα. Το τραγούδι "Ρίσκο" και "Αλήτισσα Ψυχή", χαρακτηρίστηκαν από την Βίσση ως ροκ ζεϊμπέκικα.

Οι συνθέτες της επανακυκλοφορίας του άλμπουμ με τον τίτλο "Απαγορευμένο+" συμπεριλαμβάνουν τους Alex Papaconstantinou, Γιάννη Κυφωνίδη και Άννα Βίσση. Οι στιχουργοί είναι η Βάγια Καλαντζή με ένα τραγούδι και η Βίσση με δύο.

Κυκλοφορία
----------

Το *Απαγορευμένο* κυκλοφόρησε στις 9 Δεκεμβρίου 2008 στην Ελλάδα και στην Κύπρο από τη Sony BMG. Είναι το πρώτο άλμπουμ μετά το *Nylon* το 2005 και περιέχει 15 τραγούδια, δύο από τα οποία σαν bonus tracks. Τα bonus tracks είναι το τραγούδι "Το Παρελθόν Μου" από το soundtrack της ταινίας *Bank Bang* και η ελληνική διασκευή του "Breathless" με τίτλο "Κόντρα".

### Επανακυκλοφορία

Στις 16 Νοεμβρίου 2009 το *Απαγορευμένο* επανακυκλοφόρησε με τρία καινούρια τραγούδια και δύο remix με τον τίτλο ***Απαγορευμένο+***.

Αποδοχή
-------

To *Απαγορευμένο* έκανε είσοδο στην 3η θέση στα Top 50 Ελληνικών Άλμπουμ της IFPI και έγινε χρυσό την πρώτη εβδομάδα κυκλοφορίας. Τη δεύτερη εβδομάδα ανέβηκε στην 1η θέση όπου παρέμεινε και την τρίτη εβδομάδα.

Αν και το άλμπουμ κυκλοφόρησε στις 9 Δεκεμβρίου 2008, 3 εβδομάδες πριν το νέο έτος, το *Απαγορευμένο* κατάφερε να μπει στο top 10 των Εμπορικότερων Άλμπουμ του 2008. Καταλαμβάνει την 9η θέση στο Top 50 Ελληνικών Άλμπουμ και τη 10η θέση στο Top 50 Ελληνικών και Ξένων Άλμπουμ.

Στην Κύπρο έκανε είσοδο στην 1η θέση στο επίσημο κυπριακό chart όπου παρέμεινε για 8 εβδομάδες. Έγινε χρυσό τη δεύτερη εβδομάδα κυκλοφορίας του και πλατινένιο στην όγδοη. Έμεινε στο top 10 για 12 εβδομάδες και έγινε διπλά πλατινένιο. Με την επανακυκλοφορία, το άλμπουμ έκανε επανείσοδο στο chart στην 1η θέση για τρεις εβδομάδες και παρέμεινε στο top 10 για τρεις μήνες.

Στις 8 Αυγούστου 2010, το *Απαγορευμένο* διανεμήθηκε με την εφημερίδα "Real News". Η εφημερίδα πούλησε 61.320 αντίτυπα.

Προώθηση
--------

Για μία ακόμη φορά χορηγός του άλμπουμ ήταν η Cosmote, η οποία κυκλοφόρησε μια σειρά από διαφημίσεις συμπεριλαμβανομένης και μιας διαφήμισης με την Άννα Βίσση να τραγουδά το "Απαγορευμένο". Στις 26 Νοεμβρίου 2008, η Cosmote κυκλοφόρησε τρία τραγούδια: "Απαγορευμένο", "Από Μακριά Και Αγαπημένοι" και "Κόντρα" σαν μέρος της διαφημιστικής της καμπάνιας.

Στις 29 Οκτωβρίου 2009 κυκλοφόρησε το τραγούδι "Το Παρελθόν Μου" σε όλους τους ραδιοφωνικούς σταθμούς σε Ελλάδα και Κύπρο μαζί με το βίντεο κλιπ στο MAD TV. Το τραγούδι αποτελεί soundtrack της ελληνικής ταινίας *Bank Bang*.

Στις 10 Φεβρουαρίου 2009, η Άννα Βίσση εμφανίστηκε στα βραβεία Γυναίκες της Χρονιάς 2008 που διοργάνωσε το περιοδικό "Madame Figaro" στην Κύπρο. Εκεί ερμήνευσε τα τραγούδια "Απαγορευμένο", "Κόντρα", "Το Παρελθόν Μου" και "Στη Πυρά".

### Απαγορευμένο Live Show

Στις 10 Μαΐου 2009, μετά από τρία χρόνια απουσίας εμφανίσεων στην Ελλάδα, η Βίσση εμφανίστηκε σε μια ειδική διοργάνωση, στα πλαίσια της *Εβδομάδας Ελληνικής Μουσικής*, σε συνεργασία με τον τηλεοπτικό σταθμό Mad και τον ραδιοφωνικό σταθμό Sfera. Η συναυλία πραγματοποιήθηκε στο Fuzz Club, όπου η Βίσση τραγούδησε για πρώτη φορά, σε κοινό 2.000 ατόμων, όλα τα τραγούδια του δίσκου Απαγορευμένο, μαζί με παλιότερες της επιτυχίες.

### Απαγορευμένο Summer Tour

Η Βίσση αρχικά είχε προγραμματίσει να ξεκινήσει τις εμφανίσεις στο νυχτερινό κέντρο "Αθηνών Αρένα" το Φεβρουάριο του 2009 αλλά τελικά προτίμησε να δώσει μια μεγάλη συναυλία στην Αθήνα στο Θέατρο Βράχων και να ξεκινήσει μια καλοκαιρινή περιοδεία. Ο τίτλος της περιοδείας ήταν Απαγορευμένο Summer Tour.

### The Fabulous Show

Οι εμφανίσεις της στο νυχτερινό κέντρο "Αθηνών Αρένα" για τη χειμερινή σεζόν 2009-2010 ξεκίνησαν στις 31 Οκτωβρίου 2009. Η Βίσση εμφανιζόταν στη σκηνή 2 φορές την εβδομάδα, κάθε Παρασκευή και Σάββατο και το show είχε το τίτλο ***The Fabulous Show*** από το τότε καινούριο της τραγούδι "Fabulous". Μαζί της εμφανίζονταν το συγκρότημα Μπλε, ο Γιώργος Σαμπάνης και η ρεμπέτισσα Μαριώ. Οι εμφανίσεις ολοκληρώθηκαν στις 20 Μαρτίου 2010 και το show μεταφέρθηκε στη Θεσσαλονίκη στο νυχτερινό κέντρο "Πύλη Αξιού".

Tracklist
---------

### Απαγορευμένο

1. "Απαγορευμένο"
2. "Αν Σ' Ερωτευτώ"
3. "Από Μακριά Και Αγαπημένοι"
4. "Ρίσκο"
5. "Ανακωχή"
6. "Στη Πυρά"
7. "Πέντε Χρόνια Δικασμένος"
8. "Μέταλλο"
9. "Κάνε Κάτι"
10. "Για Ένα Λεπτό"
11. "Αλήτισσα Ψυχή"
12. "Θέλω Μια Αγάπη"
13. "Πιο Κοντά"
14. "Κόντρα" (bonus track)
15. "Το Παρελθόν Μου" (bonus track)

### Απαγορευμένο+

Απαγορευμένο+
1. "Απαγορευμένο"
2. "Αν Σ' Ερωτευτώ"
3. "Από Μακριά Και Αγαπημένοι" (Remix by Alex Papaconstantinou)
4. "Ρίσκο"
5. "Ανακωχή"
6. "Στη Πυρά"
7. "Πέντε Χρόνια Δικασμένος"
8. "Μέταλλο"
9. "Κάνε Κάτι"
10. "Για Ένα Λεπτό"
11. "Αλήτισσα Ψυχή"
12. "Θέλω Μια Αγάπη"
13. "Πιο Κοντά"
14. "Κόντρα"
15. "Το Παρελθόν Μου"
16. "Fabulous"
17. "Εγώ Σ' Αγαπάω"
18. "Το Τάβλι"
19. "Στη Πυρά" (Remix by Alex Papaconstantinou)

Singles
-------

### Το Παρελθόν Μου

Το πρώτο single που κυλοφόρησε ήταν το τραγούδι "Το Παρελθόν Μου" στις 29 Οκτωβρίου 2008. Το τραγούδι αποτελεί το soundtrack της ταινία *Bank Bang* και κυκλοφόρησε ταυτόχρονα σε όλους τους ραδιοφωνικούς σταθμούς σε Ελλάδα και Κύπρο μαζί με το βίντεο κλιπ στο MAD TV. Μουσική έγραψε ο Γιάννης Κυφωνίδης και στίχους ο Γιώργος Μήτσιγκας.

### Απαγορευμένο

Το "Απαγορευμένο" σε μουσική Patrick Leonard και Kara Dioguardi, ενώ με στίχους της Ελεάννας Βραχάλη, κυκλοφόρησε στις 26 Νοεμβρίου 2008. Το βίντεο κλιπ έκανε πρεμιέρα στην επίσημη ιστοσελίδα της Άννας Βίσση στις 14 Δεκεμβρίου 2008. Το τραγούδι έκανε είσοδο στο #4 στο επίσημο chart ελληνικών singles. Έφτασε στην #1 τα Χριστούγεννα όπου παρέμεινε για δύο εβδομάδες.

### Στη Πυρά

Δεύτερο single από το *Απαγορευμένο* το dance τραγούδι "Στη Πυρά" σε μουσική Alex Papaconstantinou και στίχους της Μυρτώς Κοντοβά. Το single είχε ήδη γίνει επιτυχία από την κυκλοφορία του άλμπουμ.
 Το βίντεο κλιπ γυρίστηκε στο "Αθηνών Αρένα" και κυκλοφόρησε στις 9 Μαρτίου 2008. Τη σκηνοθεσία ανέλαβε η Christine Crokos. Έκανε είσοδο στη #10 και ανέβηκε στη #3 και παρέμεινε εκεί για τρεις συνεχόμενες εβδομάδες.

### Αλήτισσα Ψυχή

Το τρίτο single ήταν το "Αλήτισσα Ψυχή". Το βίντεο κλιπ γυρίστηκε στο 
Monument Valley της Αριζόνα από την σκηνοθέτη Christine Crokos. Η Βίσση ερμήνευσε το τραγούδι στα MAD Video Music Awards 2009. Έφτασε μέχρι την #4 στο ελληνικό iTunes και στην #7 στο επίσημο chart ελληνικών single.

### Από Μακριά Και Αγαπημένοι (Alex Papaconstantinou Edit)

Η Βίσση ανακοίνωσε σε ραδιοφωνική της συνέντευξη ότι γύριζε το βίντεο κλιπ σε σκηνοθεσία της Christine Krokos. Το single ήταν remix του Alex Papaconstantinou που η Βίσση παρουσίασε πρώτη φορά στο *Απαγορευμένο Summer Tour* και συμπεριλαμβάνεται στο *Απαγορευμένο+*. Κυκλοφόρησε στις 10 Οκτωβρίου 2009 και το βίντεο κλιπ είναι αφιερωμένο στον Greg Ladanyi, που απεβίωσε τον προηγούμενο μήνα στις 29 Σεπμβρίου 2009.

### Fabulous

Το τραγούδι "Fabulous" έκανε πρεμιέρα αποκλειστικά στο ραδιοφωνικό σταθμό Rythmos FM στις 22 Οκτωβρίου 2009 όπου έφτασε στην 1η θέση στο chart του σταθμού. Μουσική έγραψε ο Alex Papaconstantinou και στίχους η Άννα Βίσση και ήταν το εναρκτήριο τραγούδι του *The Fabulous Show*. Στις 5 Μαρτίου 2010 κυκλοφόρησε το βίντεο κλιπ, σκηνοθετημένο για μία ακόμη φορά από την Christine Krokos.

Βραβεία
-------

Στα MAD Video Music Awards 2009 η Άννα Βίσση ήταν υποψήφια για τα βραβεία Καλύτερη Γυναίκα Καλλιτέχνις, Καλλιτέχνης της Χρονιάς και Καλύτερη Σκηνοθεσία Βίντεο Κλιπ για το "Απαγορευμένο" του Αργύρη Παπαδημητρόπουλου και κέρδισε 2 βραβεια:

* Καλύτερος Στίχος - Ατάκα για το *Μπορείς απόψε να βγεις μ' όλες τις τσούλες της γης* "Στη Πυρά"
* Fashion Icon της Χρονιάς για το "Στη Πυρά".

Στις 16 Μαΐου 2010 η Βίσση παρευρέθηκε στην πρώτη διοργάνωση των Βαλκανικών Μουσικών Βραβείων στη Σόφια της Βουλγαρίας. Εκεί ερμήνευσε ορισμένα της παλιά και νέα κομμάτια, ενώ στη σκηνή τη συνόδευσε ο Ντέιβ Στιούαρτ. Κατά τη διάρκεια της βραδιάς, η Βίσση απέσπασε δυο βραβεία:

* Τιμητικό βραβείο για τη συνολική της προσφορά στην προώθηση της Βαλκανικής Μουσικής.
* Καλύτερο βίντεο κλιπ των Βαλκανίων για το τραγούδι Στη Πυρά

Στα MAD Video Music Awards 2010 ήταν υποψήφια για 2 βραβεία: Καλύτερη Γυναίκα Καλλιτέχνις και Καλύτερος Στίχος - Ατάκα για το *I'm fabulous* για το τραγούδι "Fabulous".

Charts
------

| Chart | Θέση | Διάκριση |
| --- | --- | --- |
| Ελλάδα | 1 | 2x Πλατινένιο |
| Κύπρος | 1 | Πλατινένιο |
| Top 50 Εμπορικότερων Ελληνικών Άλμπουμ 2008 | 9 |  |
| Top 50 Εμπορικότερων Ελληνικών και Ξένων Άλμπουμ 2008 | 10 |  |
|

Δείτε επίσης
------------

* *Αναλυτική δισκογραφία της Άννας Βίσση*
* Απαγορευμένο Summer Tour

Παραπομπές
----------

1. ↑  «Η Άννα Βίσση στο Down Town». *MAD TV*. 7 Μαΐου 2008. Αρχειοθετήθηκε από το πρωτότυπο στις 4 Ιουνίου 2012. Ανακτήθηκε στις 27 Ιανουαρίου 2011.
2. 1 2 3  Θέμης Γεωργαντάς. "Συνέντευξη με την Άννα Βίσση". *MAD TV* 's *OK* (30 Οκτωβρίου 2008). Retrieved on 2011-01-27
3. 1 2  Panayides, Panayiotis (31 Οκτωβρίου 2008). «Anna Vissi talks about her comeback and future plans». *Oikotimes*. Ανακτήθηκε στις 27 Ιανουαρίου 2011.
4. ↑  «Άννα Βίσση "Απαγορευμένο"». musiccorner.gr. Ανακτήθηκε στις 27 Ιανουαρίου 2011.
5. ↑  «Top 50 Ελληνικών Aλμπουμ: Εβδομάδα 51/2008». *IFPI*. 2008-12-29.
6. ↑  «Top 50 Ελληνικών Aλμπουμ: Εβδομάδα 53/2008». *IFPI*. 2009-01-12.
7. ↑  «Annual Charts- Year 2008: Top 50 Ελληνικών Aλμπουμ». *IFPI*. Ιανουάριος 2009. Αρχειοθετήθηκε από το πρωτότυπο στις 2 Αυγούστου 2012. Ανακτήθηκε στις 27 Ιανουαρίου 2011.
8. ↑  «Annual Charts- Year 2008: Top 50 Ελληνικών και Ξένων Aλμπουμ». *IFPI*. Αρχειοθετήθηκε από το πρωτότυπο στις 29 Ιουνίου 2012. Ανακτήθηκε στις 27 Ιανουαρίου 2011.
9. ↑  Panayides, Panayiotis (26 Ιανουαρίου 2009). «New records for Anna Vissi». *Oikotimes*. Ανακτήθηκε στις 27 Ιανουαρίου 2011.
10. ↑  «Real News». Ανακτήθηκε στις 27 Ιανουαρίου 2011.
11. ↑  «Real News πωλήσεις». Αρχειοθετήθηκε από το πρωτότυπο στις 8 Μαρτίου 2012. Ανακτήθηκε στις 27 Ιανουαρίου 2011.
12. ↑  «#OnThisDay: Η Άννα Βίσση κυκλοφόρησε το 'Απαγορευμένο'». *Music Hunter* (στα Αγγλικά). 9 Δεκεμβρίου 2017. Ανακτήθηκε στις 4 Ιουνίου 2020.
13. ↑  «Η μεγάλη επιστροφή.... Με ένα παρελθόν που θα σε αγγίξει. Άννα Βίσση». *Kosmoradio 95.1*. Αρχειοθετήθηκε από το πρωτότυπο στις 23 Φεβρουαρίου 2009. Ανακτήθηκε στις 27 Ιανουαρίου 2011.
14. ↑  «Το Παρελθόν Μου». Ανακτήθηκε στις 27 Ιανουαρίου 2011.
15. ↑  Παπαδοπούλου, Ζωή (17 Μαΐου 2009). «Η μεγάλη επιστροφή της ντίβας». *Real Life*: σελ. 13.
16. ↑  Γεωργιάδης, Νίκος (14 Μαΐου 2009). «Rock & Rolla Anna Vissi». *Down Town* (704): σελ. 56.
17. ↑  «Η Άννα Βίσση στο Αθηνών Αρένα». *MAD TV*. 11 Ιουλίου 2008. Ανακτήθηκε στις 27 Ιανουαρίου 2011.
18. ↑  «Ακύρωσε τις εμφανίσεις της η Άννα Βίσση». MAD TV. 5 Φεβρουαρίου 2009. Ανακτήθηκε στις 27 Ιανουαρίου 2011.
19. ↑  «Η μεγάλη επιστροφή.... Με ένα παρελθόν που θα σε αγγίξει. Άννα Βίσση». *Kosmoradio 95.1*. Αρχειοθετήθηκε από το πρωτότυπο στις 23 Φεβρουαρίου 2009. Ανακτήθηκε στις 27 Ιανουαρίου 2011.
20. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Ιανουαρίου 2001. Ανακτήθηκε στις 25 Σεπτεμβρίου 2019.
21. 1 2  «Greek Digital Sales Chart by Billboard». *Billboard*. Αρχειοθετήθηκε από το πρωτότυπο στις 10 Ιουνίου 2008. Ανακτήθηκε στις 27 Ιανουαρίου 2011.
22. ↑  «Επισπεύδει την επιστροφή της στην Ελλάδα η Άννα Βίσση». *MAD TV*. 17 Ιανουαρίου 2009. Ανακτήθηκε στις 27 Ιανουαρίου 2011.
23. ↑  «Interview on Star News: Backstage at the video shoot». *Star Channel*. 12 Φεβρουαρίου 2009. Ανακτήθηκε στις 27 Ιανουαρίου 2011.
24. ↑  «Greek Digital Sales Chart by Billboard». *Billboard*. Ανακτήθηκε στις 27 Ιανουαρίου 2011. [*νεκρός σύνδεσμος*]
25. ↑  «Fabulous Music Video». 5 Μαρτίου 2010. Αρχειοθετήθηκε από το πρωτότυπο στις 8 Μαρτίου 2010. Ανακτήθηκε στις 27 Ιανουαρίου 2011.
26. ↑  «Mad Video Music Awards 2009 - Υποψηφιότητες». Ανακτήθηκε στις 27 Ιανουαρίου 2011. [*νεκρός σύνδεσμος*]
27. ↑  «Mad Video Music Awards 2009 - Νικητές». Ανακτήθηκε στις 27 Ιανουαρίου 2011. [*νεκρός σύνδεσμος*]
28. ↑  «Αποθέωση για την Άννα στα Βαλκανικά Βραβεία!». *fannatics.gr*. 17 Μαΐου 2010.
29. ↑  «Τιμητικό βραβείο για την Άννα Βίσση στα φετινά Balkan Music Awards!». *musiccorner.gr*. 6 Απριλίου 2010.
30. ↑  «Και άλλη διάκριση για την Άννα Βίσση». *gossip-tv.gr*. 15 Μαΐου 2010.
31. ↑  «Mad Video Music Awards 2010 - Υποψηφιότητες». Αρχειοθετήθηκε από το πρωτότυπο στις 29 Ιουνίου 2013. Ανακτήθηκε στις 27 Ιανουαρίου 2011.
32. ↑  «Biography». AnnaVissiLive.com. Αρχειοθετήθηκε από το πρωτότυπο στις 5 Οκτωβρίου 2010. Ανακτήθηκε στις 27 Ιανουαρίου 2011.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Άννα Βίσση |
| --- |
|  |
| Studio albums | 
* *Ας Κάνουμε Απόψε Μιαν Αρχή* (1977)
* *Κίτρινο Γαλάζιο* (1979)
* *Ναι* (1980)
* *Άννα Βίσση* (1981)
* *Είμαι Το Σήμερα Και Είσαι Το Χθες* (1982)
* *Να 'Χες Καρδιά* (1984)
* *Κάτι Συμβαίνει* (1985)
* *Η Επόμενη Κίνηση* (1986)
* *Τώρα* (1988)
* *Έμπνευση!* (1988)
* *Φωτιά* (1989)
* *Είμαι* (1990)
* *Εμείς* (1992)
* *Λάμπω* (1992)
* *Ρε!* (1994)
* *Ω! Κύπρος* (1995)
* *Κλίμα Τροπικό* (1996)
* *Τραύμα* (1997)
* *Αντίδοτο* (1998)
* *Everything I Am* (2000)
* *Κραυγή* (2000)
* *Χ* (2002)
* *Παράξενες Εικόνες* (2003)
* *Nylon* (2005)
* *Απαγορευμένο* (2008)
* *Αγάπη Είναι Εσύ* (2010)
* *Συνέντευξη* (2015)
* *Ηλιοτρόπια* (2019)
 |
|  |
| Live ηχογραφήσεις | 
* *Live!* (1993)
* *Live* (2004)
* *Hotel Ερμού Live 2015-2018* (2018)
 |
|  |
| Σχετικά Λήμματα | 
* Δισκογραφία
* Με Αγάπη... Άννα
* Μάλα: Η Μουσική Του Ανέμου
* Δαίμονες
* Συμμετοχή της Κύπρου στη Eurovision
* Διαγωνισμός Τραγουδιού Eurovision 1980
* Διαγωνισμός Τραγουδιού Eurovision 1982
* Διαγωνισμός Τραγουδιού Eurovision 2006
 |

 |